טויה (מלכה)

טוּיה (נקראה גם טוּי או מוּת-טוּיה) הייתה אשתו של המלך המצרי סתי הראשון מהשושלת ה-19 של מצרים ואמו של המלך רעמסס השני. היא חיה במאות ה-14 פנה"ס וה-13 לפנה"ס.

מוצאה ומשפחתה
טויה הייתה בתו של ראיה, שהיה קצין בחיל המרכבות של הצבא המצרי, ושל אשתו רויה. שמותיהם ידועים מתוך תבליט שנמצא במדינת האבו. טויה הייתה כבר נשואה לסתי הראשון בעת שהוא הוכתר למלך. לסתי הראשון ולטויה נולדו ארבעה ילדים, שתי נסיכות ושני נסיכים:
 טיה  - נישאה לפקיד מצרי בדרגה גבוהה, שהיה אחראי על האוצר המלכותי.
 רעמסס השני, שמלך לאחר אביו.
 הנסיך Nebchasetnebet, שמת בילדותו.
הנסיכה הנוטמירה , שנישאה לאחיה רעמסס השני.

כאמו של המלך רעמסס השני, היא נהנתה מזכויות יתר שניתנו לאמו של המלך, ולכן ניתן לה להתכתב עם החצר המלכותית החתית לאחר הסכם השלום החתי-מצרי שנחתם בשנת 1259 לפנה"ס לערך בין רעמסס השני והמלך החתי חתושיליש השלישי.

אנדרטאות וכתובות 

 פסל ששוכן במוזיאוני הוותיקן, הכולל גם את דמותה של בתה הנוטמירה (בחלקו התחתון של הפסל התומך ברגליים). הכתובת על הפסל מזהה את טויה כאמו של המלך של דרום מצרים וצפון מצרים, הורוס, השור החזק, המלך של שתי הארצות, אדון הכתרים רעמסס השני, נותנת חיים כמו רע, גבירה אצילה, אשתו של האל והאישה המלכותית הגדולה, הגברת של שתי הארצות, טויה שתחיה.
 בתוך הרעמסאום נמצאו שברים של חלקה הצפוני של הקפלה שרעמסס השני הקדיש לאמו. סצנה בקפלה מתעדת את שמם של אביה ואמה של טויה.
 ברעמסאום מתועדות סצנות של הלידה האלוהית של פרעה.
 ברעמסאום, שמה של טויה מופיע על גבי שבר של פסל ענק וגם בסצנה על פתח הכניסה הראשי לתוך אולם ההיפוסטיל הגדול.
 בטאניס נמצא פסל עם בסיס שמקורו מפר-רעמסס (עיר הבירה החדשה שבנה רעמסס השני). בין תאריה המצוינים בכתובת על הפסל נכלל: "ראש ההרמון", "המועדפת ביותר", "אשת האל ואם המלך", "האישה המלכותית הגדולה" ותארים נוספים.
 באבידוס נמצא שבר של פסל מאבן גיר, על גבי השבר מופיע שמה של טויה, וגם על גבי טקסטים במקדש רעמסס השני.
 במדינת האבו נמצא פסל שעליו חרוט שמה של טויה ותוארה. סביר שמקורו של הפסל הזה הוא ברעמסאום.
 שמה של טויה מופיע על גבי שני פסלי ענק בכניסה למקדש באבו סימבל.
 משקוף מאבן חול, שנמצא בדיר אל-מדינה, מציין את שמם של רעמסס השני ושל טויה אמו.
 חלק מקורה צדדית של דלת, שנמצא בווינה, מראה סצנה שבה רואים את רעמסס השני ואחריו נמצאת טויה, כשהם מגישים מנחה לאל אוזיריס.
 קנקן קנופי מאלבסטר מגולף כראשה של טויה. הקנקן שוכן במוזיאון לוקסור .

מותה וקבורתה 
טויה מתה כנראה קצת לאחר השנה ה-22 לשלטונו של בנה רעמסס השני. היא נקברה בקבר מרשים בעמק המלכות, קבר QV80 . בתוך הקבר, הוסר חלקה הראשון של שמה, "מות" (על שם האלה מות), כדי שתהפוך לפשוטה לנצח. הסרת השם "מות" נעשה אולי כי מותה הסתיים במעמד ארצי כמעט שמימי.

בתרבות הפופולרית 
דמותה של המלכה טויה הופיעה בסרט עשרת הדיברות משנת 1965, של ססיל ב. דה-מיל.

טויה מופיעה גם בסרט המצויר נסיך מצרים משנת 1998, כאמו המאמצת של משה. דמותה דובבה על ידי השחקנית הלן מירן. בנוסף, הופיעה דמותה גם בסרטו של רידלי סקוט, אקסודוס: אלים ומלכים מ-2014. את דמותה בסרט משחקת סיגורני ויבר.

קישורים חיצוניים

 
מלכות השושלת ה-19 במצרים